Nordjyllands Politi søger fortsat vidner i en voldssag, hvor en 16-årig dreng fik glassplinter i sit ene øje

Nordjyllands Politi ønsker fortsat offentlighedens hjælp i forbindelse med en voldssag fra lørdag nat den 29. februar 2020 klokken 00.00-01.00, hvor en 16-årig dreng fik glassplinter i sit ene øje, da han blev slået i ansigtet af en endnu ukendt gerningsmand. Oprindeligt oplyste politiet, at gerningsstedet var området uden for Studenterhuset i Aalborg, hvor den 16-årige havde deltaget i et arrangement. Politiets efterforskning viser i stedet, at gerningsstedet var området mellem Zleep Hotel Aalborg og Kennedy Arkaden tæt på busterminalen. - Derfor vil vi nu endnu engang gerne bede folk om at henvende sig, hvis de har befundet sig nær Zleep Hotel Aalborg og Kennedy Arkaden denne nat og har bemærket noget tumult,” opfordrer vicepolitiinspektør Christian Toftemark, Nordjyllands Politi. Det tyder på, at en uidentificeret person fulgte den 16-årige på sygehuset, formentlig i Reberbansgade, og politiet meget gerne vil tale med denne eller andre vidner i sagen.